Jingūbashi-brua i Tokyo er en kjent samlingsplass for cosplay-utøvere. Brua går over Yamanotelinja sør for Harajukustasjonen ved inngangen till Meiji-tempelet.
Adam Savage som den ansiktløse ånden.Utkledd som den ansiktsløse ånden fra filmen *Chihiro og heksene* deler Adam Savage ut «gullmynter» under San Diego Comic Con i 2011.
Cosplayere under Convention de l'animation de l'EPITA i 2009. Ungdommene er utkledt som rollefigurer fra videospillet *Legend of Zelda* og mangaserien InuYasha.
En parade av entusiaster utkledt i Stormtrooper-uniformer, en soldatdrakt kjent fra George Lucas' Star Wars-filmer, under Dragon\*Con 2008
Ungdommer i fursuits utkledt som Pokémon-figurene Umbreon and Lucario og ungjente i stuepike-kostyme under Tekkoshocon 2010.
**Cosplay** er en utkledningslek, hobby, subkultur og performancekunst der en person kler seg ut med kostymer og annet utstyr for å likne en bestemt rollefigur fra særlig japansk populærkultur. 
Betegnelsen «cosplay» er en sammentrekning av de engelske ordene *costume*, «drakt» og *roleplay*, «lek, spill, rollespill eller skuespill».

Rollefigurer, kostymer og bruk
------------------------------

Fantasikarakterene som cosplay-utøverne skal etterlikne, kan være hentet fra animefilmer, mangaserier, videospill, fantasyfilmer, J-pop og superhelter i tokusatsuserier og -filmer, men også fra vestlige tegneserier, sciencefictionserier,eventyrfilmer og spill. Andre kler seg ut som roboter, monstre, fabeldyr, overnaturlige vesener og antropomorfe dyr og gjenstander.

Rollespillere utkledd som noen av skikkelsene i spillserien *Borderlands.*
Kigurumi er skikkelser, gjerne tegnede dyr eller maskoter, med hel hode- eller ansiktsmaske. En variant av disse er animegao, kostymer med ansiktmasker av anime- og mangakarakterer som forestiller mennesker. Fursuit er pelskledte dyrekostymer for furrytilhengere.

Enkelte cosplay-kostymer spiller på seksuell fetisjisme og leker med karikerte kjønnsroller, for eksempel i «seksualiserte» stuepike-kostymer, skolepikeuniformer og lolitamote.

Cosplayere er typisk nerdete tilhengere av populære TV-serier og annet som viser seg fram i forseggjorte drakter på samlingsteder i visse storbyer, på fester eller under offentlige arrangementer. Tilstelningene kan være datamesser eller samlinger og konferanser knyttet til tegneserier, animasjonsfilm og liknende populær- og barnekultur. Kostymer, draktelementer, masker og utstyr kjøpes ferdig eller sys og lages selv.

Cosplay kan sammenliknes med flere ungdommelige motefenomener og subkulturer med røtter i populærkultur og Japan, for eksempel laiv-deltakere, gothere og emo-ungdommer, men draktene er ofte mer gjennomført og knyttet til etablerte figurer.

### Cosplay-samlinger

På anime-samlinger (*anime coventions*) blir det ofte holdt cosplay-konkurranser for cosplayere, det vil si personer som kler seg ut. World Cosplay Summit er en internasjonal samling for cosplayere som har blitt holdt i Nagoya i Japan hvert år siden 2005. De mest kjente anime-samlingene i Norge er Kawaiicon, Torucon, og Banzaicon.

Cosplay-samlinger i Norge har fått et kraftig oppsving, og en rekke samlinger, eller *conventions,* blir holdt landet rundt. Det er årlig rundt ti større samlinger fordelt rundt i landet.

#### Oversikt over større norske samlinger

* Banzaicon – Stasjonert i Larvik.
* Constellation – Stasjonert i Asker.
* Kawaiicon – Årlig convention som holder til i Porsgrunn.
* Kazokucon – Også kjent som "Kast en ku con" Stasjonert i Rælingen.
* Magicon – Stasjonert uttenfor Oslo.
* Metrocon – Stasjonert i Stavanger.
* Mizucon – Convention stajonert på cruise.
* Spillexpo – Årlig gaming og cosplay convention som holdes i lillestrøm.
* Torucon – Som også har mindre samlinger rundt halloween og jul, i Trondheim.
* Yugicon – Stasjonert i øst-norge.

Se også
-------

* Kostyme, utkledningsdrakt på film, teater og annet
* Karneval og kostymeball, feiring og festligheter der deltakerne kler seg i mer eller mindre frie, fantasifulle kostymer
* Reenactment, rollespill med historisk korrekt utstyr
* Laiv, «levende rollespill»
* Fursuit, dyrekostymer med pels knyttet til furry-kulturen

Eksterne lenker
---------------

* (en) Cosplay – kategori av bilder, video eller lyd på Commons Rediger på Wikidata

* (en) Cosplay – galleri av bilder, video eller lyd på Commons Rediger på Wikidata
* Animanga – «Historien om Cosplay»
* Bitoman – Fransk serie hvor skuespillerne kler seg ut i cosplay Arkivert 4. oktober 2006 hos Wayback Machine.
* Aftenposten – «Til Japan med kjærlighet», besøkt 24. mars 2010
* Suchinuhimu
* Cosplay.no - Cosplay i norske medier
* Cosplay ved Holtekilen Folkehøgskole i Oslo Arkivert 2. april 2015 hos Wayback Machine.
* Cosplay.no – oversikt over det norske cosplay-miljøet.
* Cosplay Events Arkivert 28. september 2019 hos Wayback Machine. – oversiktsside for eventer i Norge.
* Kawaiicon Arkivert 9. august 2019 hos Wayback Machine.
* Nerdeportalen.no - Norsk nettbutikk for Cosplayere.

  


|  |  |
| --- | --- |
| Oppslagsverk/autoritetsdata | GND **·** LCCN **·** NKC
 |